title: 2014/879/ЕС: Решение на Европейския парламент и на Съвета от 26 ноември 2014 година за мобилизиране на средства от Европейския фонд за приспособяване към глобализацията в съответствие с точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (заявление EGF/2014/009 EL/Sprider Stores от Гърция)

text:
               6.12.2014

               BG

               Официален вестник на Европейския съюз

               L 350/13

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 26 ноември 2014 година
   за мобилизиране на средства от Европейския фонд за приспособяване към глобализацията в съответствие с точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (заявление EGF/2014/009 EL/Sprider Stores от Гърция)

      (2014/879/ЕС)

   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006 (1), и по-специално член 15, параграф 4 от него,
   като взеха предвид Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (2), и по-специално член 12 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (3), и по-специално точка 13 от него,
   като взеха предвид предложението от Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден, за да осигурява подкрепа за съкратените работници и самостоятелно заетите лица, чиято дейност е преустановена в резултат на мащабни структурни промени в моделите на световната търговия вследствие на глобализацията, в резултат от продължаващата световна финансова и икономическа криза, която е предмет на разпоредбите на Регламент (ЕО) № 546/2009 (4), или в резултат на нова световна финансова и икономическа криза и да се подпомогне реинтеграцията им на пазара на труда.

               (2)

               В съответствие с предвиденото в член 12 от Регламент (ЕС, Евратом) № 1311/2013 ЕФПГ не може да надхвърля максимален годишен размер от 150 млн. евро (по цени от 2011 г.).

               (3)

               На 6 юни 2014 г. Гърция подаде заявление за мобилизиране на средства от ЕФПГ във връзка с извършени съкращения в Sprider Stores S.A. в Гърция и впоследствие предостави допълнителна информация в съответствие с предвиденото в член 8, параграф 3 от Регламент (ЕС) № 1309/2013. Заявлението е в съответствие с изискванията за определяне на финансово участие по линия на ЕФПГ, предвидени в член 13 от Регламент (ЕС) № 1309/2013.

               (4)

               В съответствие с член 6, параграф 2 от Регламент (ЕС) № 1309/2013 Гърция взе решение да предостави персонализирани услуги, съфинансирани от ЕФПГ, и за неработещите, неучещи и необучаващи се млади хора (NEET).

               (5)

               Поради това следва да бъдат мобилизирани средства от ЕФПГ за осигуряване на финансово участие в размер на 7 290 900 EUR по подаденото от Гърция заявление,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2014 година се мобилизират средства от Европейския фонд за приспособяване към глобализацията за осигуряването на 7 290 900 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 26 ноември 2014 година.

            За Европейския парламент

            Председател

         M. SCHULZ

            За Съвета

            Председател

         S. GOZI

      (1)  ОВ L 347, 20.12.2013 г., стр. 855.

      (2)  ОВ L 347, 20.12.2013 г., стр. 884.

      (3)  ОВ C 373, 20.12.2013 г., стр. 1.

      (4)  ОВ L 167, 29.6.2009 г., стр. 26.


title: Решение (ЕС) 2015/473 на Европейския парламент и на Съвета от 11 март 2015 година за мобилизиране на средства от Европейския фонд за приспособяване към глобализацията (заявление EGF/2014/014 DE/Aleo Solar от Германия)

text:
               20.3.2015

               BG

               Официален вестник на Европейския съюз

               L 76/62

         РЕШЕНИЕ (ЕС) 2015/473 НА ЕВРОПЕЙСКИЯ ПАРЛАМЕНТ И НА СЪВЕТА
   от 11 март 2015 година
   за мобилизиране на средства от Европейския фонд за приспособяване към глобализацията (заявление EGF/2014/014 DE/Aleo Solar от Германия)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006 (1), и по-специално член 15, параграф 4 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (2), и по-специално точка 13 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден с цел оказване на подкрепа на съкратени работници и самостоятелно заети лица, чиято дейност е била прекратена в резултат на големи структурни промени в моделите на световната търговия, произтичащи от глобализацията, в резултат на продължаване на световната финансова и икономическа криза, която е предмет на разпоредбите на Регламент (ЕО) № 546/2009 (3), или в резултат на нова световна финансова и икономическа криза, както и за подпомагане на повторната им интеграция на пазара на труда.

               (2)

               В член 12 от Регламент (EС, Евратом) № 1311/2013 (4) на Съвета се предвижда възможност за мобилизиране на ЕФПГ в рамките на максимален годишен размер от 150 милиона евро (по цени от 2011 г.).

               (3)

               На 29 юли 2014 г. Германия подаде заявление за мобилизиране на средства от ЕФПГ във връзка с извършени съкращения в Aleo Solar AG и в двете му дъщерни предприятия в Германия и впоследствие предостави допълнителна информация в съответствие с разпоредбите на член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.

               (4)

               Поради това следва да бъдат мобилизирани средства от ЕФПГ за предоставянето на финансово участие в размер на 1 094 760 EUR по подаденото от Германия заявление,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2015 година от Европейския фонд за приспособяване към глобализацията се мобилизират средства за предоставяне на сумата от 1 094 760 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 11 март 2015 година.

            За Европейския парламент

            Председател

         M. SCHULZ

            За Съвета

            Председател

         Z. KALNIŅA-LUKAŠEVICA

      (1)  ОВ L 347, 20.12.2013 г., стр. 855.

      (2)  ОВ C 373, 20.12.2013 г., стр. 1.

      (3)  Регламент (ЕО) № 546/2009 на Европейския парламент и на Съвета от 18 юни 2009 г. за изменение на Регламент (ЕО) № 1927/2006 на Европейския парламент и на Съвета за създаване на Европейски фонд за приспособяване към глобализацията (ОВ L 167, 29.6.2009 г., стр. 26).

      (4)  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).


title: Решение на Съвета от 28 септември 2000 година относно сключването на Споразумение за икономическо партньорство, политическа координация и сътрудничество между Европейската общност и нейните държави-членки, от една страна, и Обединените мексикански щати, от друга страна

text:
Важна правна забележка

|

32000D0658

Официален вестник n° L 276 , 28/10/2000 стр. 0044 - 0044 специално чешко издание глава 11 том 34 стр. 214  - 214 специално испанско издание глава 11 том 34 стр. 214  - 214 специално унгарско издание глава 11 том 34 стр. 214  - 214 специално литвийско издание глава 11 том 34 стр. 214  - 214 LV.ES глава 11 том 34 стр. 214  - 214 MT.ES глава 11 том 34 стр. 214  - 214 PL.ES глава 11 том 34 стр. 214  - 214 SK.ES глава 11 том 34 стр. 214  - 214 специално словенско издание глава 11 том 34 стр. 214  - 214

		20000928Решение на Съветаот 28 септември 2000 годинаотносно сключването на Споразумение за икономическо партньорство, политическа координация и сътрудничество между Европейската общност и нейните държави-членки, от една страна, и Обединените мексикански щати, от друга страна(2000/658/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 44, параграф 2, членове 47 и 55, член 57, параграф 2, член 71, член 80, параграф 2 и членове 133 и 181 от него, във връзка с второто изречение от параграф 2 на член 300, и втора алинея от параграф 3 на член 300 от него,като взе предвид предложението на Комисията [1],като взе предвид становището на Европейския парламент [2],като има предвид, че Споразумението за икономическо партньорство, политическа координация и сътрудничество между Европейската общност и нейните държави-членки, от една страна, и Обединените мексикански щати, от друга страна, подписано в Брюксел на 8 декември 1997 г., следва да бъде одобрено,РЕШИ:Член 1Споразумението за икономическо партньорство, политическа координация и сътрудничество между Европейската общност и нейните държави-членки, от една страна, и Обединените мексикански щати, от друга страна, заедно с декларациите, направени от Общността самостоятелно или съвместно с друга страна, се одобрява от Европейската общност.Текстовете на документите, посочени в първа алинея, са приложени към настоящото решение.Член 2Председателят на Съвета изпраща нотификация, съгласно член 60 от Споразумението, от страна на Общността.Член 31. Позицията, която ще заеме Общността в рамките на Съвместния съвет и Съвместния комитет, създадени със Споразумението, ще бъде приета от Съвета по предложение на Комисията, в съответствие с отговарящите клаузи на Договора.2. Председателят на Съвета, в съответствие с член 46 от Споразумението, ръководи Съвместния съвет и представя позицията на Общността. В съответствие с член 48 от Споразумението представител на Комисията ръководи Съвместния комитет и представя позицията на Общността.Съставено в Брюксел на 28 септември 2000 година.За СъветаПредседателD. Vaillant[1] ОВ С 350, 19.11.1997 г., стр. 6.[2] ОВ С 279, 6.5.1999 г., стр. 404.--------------------------------------------------


title: Решение на Съвета от 16 септември 1996 година относно заключителните резултати от преговорите с някои трети страни по член XXIV:6 от ГАТТ и други свързани с тях въпроси (Аржентина)

text:
Важна правна забележка

|

31996D0611

Официален вестник n° L 271 , 24/10/1996 стр. 0031 - 0037 специално чешко издание глава 11 том 25 стр. 3  - 3 специално испанско издание глава 11 том 25 стр. 3  - 3 специално унгарско издание глава 11 том 25 стр. 3  - 3 специално литвийско издание глава 11 том 25 стр. 3  - 3 LV.ES глава 11 том 25 стр. 3  - 3 MT.ES глава 11 том 25 стр. 3  - 3 PL.ES глава 11 том 25 стр. 3  - 3 SK.ES глава 11 том 25 стр. 3  - 3 специално словенско издание глава 11 том 25 стр. 3  - 3

		19960916Решение на Съветаот 16 септември 1996 годинаотносно заключителните резултати от преговорите с някои трети страни по член XXIV:6 от ГАТТ и други свързани с тях въпроси (Аржентина)(96/611/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113 във връзка с член 228, параграф 2, изречение първо от него,като взе предвид предложението на Комисията,като има предвид, че Общността участва в преговори по член XXIV:6 от Общото споразумение за митата и търговията (ГАТТ); като има предвид, че резултатът от тези преговори е сключване на споразумение с Аржентина;като има предвид, че постепенното въвеждане на намалени мита следва да бъде точно определено;като има предвид, че Общността обсъжда прилагания от нея режим за внос на зърнени храни с Аржентина; като има предвид, че резултатите от тези обсъждания са формулирани в отделно споразумение под формата на размяна на писма;като има предвид, че в интерес на Общността е тя да одобри тези споразумения,РЕШИ:Член 1Одобряват се следните споразумения от името на Общността:- Споразумение за приключване на преговорите по член XXIV:6 от ГАТТ (приложение I) между Европейската общност и Република Аржентина,- Размяна на писма между Европейската общност и Република Аржентина относно зърнените храни (приложение II).Текстовете на упоменатите в този член споразумения се прилагат към настоящото решение.Член 2Постепенното въвеждане на намалените мита, предвидени в споразумението, се определя с приложение III.Член 3Председателят на Съвета се упълномощава да назначи лице, оправомощено да подпише споразуменията, които са обвързващи за Общността [1].Съставено в Брюксел на 16 септември 1996 година.За СъветаПредседателI. Yates[1] Датата на влизане в сила на споразуменията ще бъде публикувана в Официален вестник на Европейските общности от Генералния секретариат на Съвета.--------------------------------------------------19960916ПРИЛОЖЕНИЕ I--------------------------------------------------19960916Споразумениеза приключване на преговорите по член XXIV:6 от ГАТТ между Европейската общност и Република АржентинаЕВРОПЕЙСКАТА ОБЩНОСТ И РЕПУБЛИКА АРЖЕНТИНА,в желанието си да приключат преговорите по член XXIV:6 от ГАТТ между двете страни вследствие на разширяването на Европейската общност от 1 януари 1995 г. на основата на разумни и взаимно изгодни отстъпки,в желанието си да затвърдят съществуващите тесни отношения на търговско и икономическо партньорство между Европейската общност и Република Аржентина,СЕ ДОГОВОРИХА ЗА СЛЕДНОТО:A. Европейската общност се задължава да включи в новия си график CXL за митническата територия на ЕО-15 концесиите, съдържащи се в предишния вариант LXXX, изменени с графика на Европейската общност за намаление на митата, приложен към Маракешкия протокол към Общото споразумение от 15 април 1994 г., както и допълненията към него съгласно документ G/SP/2 (от 3 август 1994 г.).Б. С цел да се приключат настоящите преговори по член XXIV:6 от ГАТТ в областта на земеделието се постигнаха следните договорености, които ще се прилагат от 1 януари 1996 г.:- 08081093 Пресни ябълки (от 1 януари до 31март):- две допълнителни стъпки (10 %, 12 %) преди да се приложи пълният тарифен еквивалент в периода 15 февруари—31март.- 08081099 Пресни ябълки (от 1 април до 31 юли):- намаляване на крайната тарифна ставка от три на нула на сто;- една допълнителна стъпка (14 %) преди да се приложи пълният тарифен еквивалент в периода 1 април—30 юни;- три допълнителни стъпки (10 %, 12 %, 14 %) преди прилагането на пълния тарифен еквивалент в периода 1—15 юли.- 08082031 Пресни круши (1 януари—31 март):- намаление на крайната тарифна ставка от 8 на 5 %, като се съблюдават входните цени за периода 1 февруари—31 март.- 08082033 Пресни круши (1—30 април и 1—15 юли):- намаление на крайната тарифна ставка от 2,5 на 0 %;- една допълнителна стъпка (14 %) преди прилагането на пълния тарифен еквивалент в периода от 1 до 30 април;- три допълнителни стъпки (10 %, 12 %, 14 %) преди да се приложи пълният тарифен еквивалент в периода от 1 до 15 юли.- 08053010 Лимони:- четири допълнителни стъпки (10 %, 12 %, 14 %, 16 %) преди прилагането на пълния тарифен еквивалент в периода от 1 май до 31 юли;- три допълнителни стъпки (10 %, 12 %, 14 %) преди прилагането на пълния тарифен еквивалент в периода 1—15 август.- сок от грозде и гроздова мъст. Тарифна квота за 14000 t (erga omnes).Виж Приложение I. Тарифната квота ще започне да се прилага, считано от 1 септември 1996 г. [1]- 15081010 Фъстъчено масло, сурово:- намаление на крайната тарифна ставка (3,2 %) до нула на сто.Република Аржентина приема основните елементи от подхода на Европейската общност за хармонизиране на задълженията по ГАТТ на ЕО-12 и тези на Австрия, Швеция и Финландия, след последното разширяване на Общността:- изравняване на експортните ангажименти;- изравняване на тарифните квоти;- натрупване на ангажиментите за вътрешна подкрепа.Подходящите правни разпоредби и условия за прилагане трябва да бъдат договорени.В. Заключителни разпоредбиТова споразумение влиза в сила от датата на подписването му.Консултации по въпроси, обхванати от това споразумение, ще се провеждат по всяко време по искане на една от двете страни.Съставено на …., хиляда деветстотин деветдесет и шеста година.За правителството на Република АржентинаЗа Съвета на Европейския съюз[1] Съгласно действащите разпоредби на Общността тарифни квоти не се прилагат за стоките за внос за целите на активното усъвършенстване. Като се има предвид, че в миналото вносът на продукти, за които са се прилагали тарифни квоти, понякога е надвишавал 14000 t, Европейската общност е готова при необходимост да предостави възможности за допълнителен внос на автономна база след оценка на съответните данни (за вътрешното предлагане и търсене, в това число и оценките на икономическите субекти в сектора) в случай, че ситуацията на пазара в Европейската общност изисква допълнителен внос на сок от грозде и гроздова мъст за нуждите на съответното производство или производството на продукти, различни от виното.--------------------------------------------------19960916Тарифни квоти за сок от грозде и гроздова мъстОписание на продукта | Код | Размер на първоначалната квота и прилаганата за нея тарифна ставка | Размер на окончателната квота и прилаганата за нея тарифна ставка | Допълнителни условия |Сок от грозде, включително гроздова мъст: | | 14000 t | 14000 t | Внесените продукти се използват за производството на сок от грозде и/или други различни от виното продукти като оцет, безалкохолни напитки, конфитюри и сосове || Условията за квотата зависят от предвиденото в съответните разпоредби на Общността |— с плътност 1,33 g/cm3при температура 20 °C: | | | | |— — със стойност, ненадвишаваща 22 ECU на 100 kg нетно тегло | 20096011 | 46,7 % + 24,0 ECU на 100 kg нетно тегло | Тарифните ставки, прилагани за първоначалния размер на квотата, се редуцират съгласно ангажиментите, поети в рамките на Уругвайския кръг от преговори за количествата извън квотата | |— — друг | 20096019 | 46,7 % | | |— с плътност до 1,33 g/cm3 при температура 20 °C: | | | | |— — със стойност над 18 ECU на 100 kg нетно тегло: | | | | |— — — концентриран | 20096051 | 26,1 % | | |— — — — със стойност 18 ECU на 100 kg нетно тегло: | | | | |— — — друг | 20096090 | 26,1 % | | |--------------------------------------------------19960916ПРИЛОЖЕНИЕ II--------------------------------------------------19960916Размяна на писмамежду Европейската общност и Република Аржентина относно зърнените храниA. Писмо от Европейската общностБрюксел, …Уважаеми господине,Имам честта да потвърдя, че между делегациите на Република Аржентина и Европейската общност бе постигната следната договореност.Европейската общност се съгласява да направи следните промени в режима на внос на царевица от тарифна позиция № 10059000 в периода 1 януари— 30 юни 1996 г.:Отменя се действащото намаление и ставката за внос на царевица от тарифна позиция № 10059000 се увеличава от 8 ECU на тон на 14 ECU на тон.Царевицата се сертифицира от Instituto Argentino de Sanidad y Calidad Vegetal като съответстваща на спецификациите за "maíz colorado o plata".Двете страни ще проведат консултации преди 1 март 1996 г. с оглед да се определи дали размерът на горепосоченото намаление отговаря на преобладаващите условия на пазара.Двете страни се договориха да проведат разговори през първата половина на 1996 г. с цел да се формулират необходимите мерки с оглед ангажиментите на Европейската общност съгласно график LXXX за последващите пазарни години. Ако резултатите от тях са взаимно приемливи и за двете страни, договорените условия следва да започнат да се прилагат от 1 юли 1996 г.При условие, че горните условия бъдат изпълнени, Република Аржентина няма да отправя искане за провеждане на консултации по този въпрос в рамките на членове XXII и XXIII от ГАТТ (1994 г.).Имам честта да предложа, в случай че горепосоченото е приемливо за Вашето правителство, настоящото писмо и Вашето потвърждение да представляват сключване на споразумение между Европейската общност и Република Аржентина.Моля приемете моите най-високи почитания.От името на Съвета на Европейската общностБ. Писмо от Република АржентинаУважаеми господине,Имам честта да потвърдя получаването на Вашето писмо с днешна дата, в което пише следното:"Имам честта да потвърдя, че между делегациите на Република Аржентина и Европейската общност бе постигната следната договореност.Европейската общност се съгласява да направи следните промени в режима на внос на царевица от тарифна позиция № 10059000 в периода 1 януари— 30 юни 1996 г.:Отменя се действащото намаление и ставката за внос на царевица от тарифна позиция № 10059000 се увеличава от 8 ECU на тон на 14 ECU на тон.Царевицата се сертифицира от Instituto Argentino de Sanidad y Calidad Vegetal като съответстваща на спецификациите за "maíz colorado o plata".Двете страни ще проведат консултации преди 1 март 1996 г. с оглед да се определи дали размерът на горепосоченото намаление отговаря на преобладаващите условия на пазара.Двете страни се договориха да проведат разговори през първата половина на 1996 г. с цел да се формулират необходимите мерки с оглед ангажиментите на Европейската общност съгласно график LXXX за последващите пазарни години. Ако резултатите от тях са взаимно приемливи и за двете страни, договорените условия следва да започнат да се прилагат от 1 юли 1996 г.При условие, че горните условия бъдат изпълнени, Република Аржентина няма да отправя искане за провеждане на консултации по този въпрос в рамките на членове XXII и XXIII от ГАТТ (1994 г.).Имам честта да предложа, в случай че горепосоченото е приемливо за Вашето правителство, настоящото писмо и Вашето потвърждение да представляват сключване на споразумение между Европейската общност и Република Аржентина."Имам честта да потвърдя, че гореупоменатото е приемливо за моето правителство, и че настоящото писмо представлява споразумение в съотвествие с Вашето предложение.Моля приемете моите най-високи почитания.От името на Република Аржентина--------------------------------------------------19960916ПРИЛОЖЕНИЕ IIIПОЕТАПНО ВЪВЕЖДАНЕ НА НАМАЛЕНИТЕ МИТНИЧЕСКИ СТАВКИОбщо описание на продукта Код по УК | Код по КН, 1996 г. | Размер на митническата ставка за 1996 г. и следващите години |1 | 2 | 3 |Пресни ябълки, за периода 1. април- 31. юли | | | |08081099 | 1. април- 30. юни | | |08081061 08081063 08081069 | 1996 1997 1998 1999 2000 2001 | 5,0 % 4,0 % 3,0 % 2,0 % 1,0 % 0,0 % |1.- 31. юли | | |08081071 08081073 08081079 | 1996 1997 1998 1999 2000 | 4,0 % 3,0 % 2,0 % 1,0 % 0,0 % |Пресни круши за периода 1. февруари- 31. март | | | |ex08082031 | ex08082031 | 1996 1997 1998 1999 2000 2001 | 9,2 % 8,3 % 7,5 % 6,7 % 5,8 % 5,0 % |Пресни круши за периода 1.- 30. април и 1.- 15. юли | | | |ex08082033 | 1.– 30. април | | |08082037 | 1996 1997 1998 1999 2000 2001 | 4,2 % 3,3 % 2,5 % 1,7 % 0,8 % 0,0 % |1.– 15. юли | | |08082047 | 1996 1997 1998 1999 2000 | 3,3 % 2,5 % 1,7 % 0,8 % 0,0 % |Фъстъчено масло, сурово | | | |15081010 | 15081010 | 1.1.1996 1.7.1996 1.7.1997 1.7.1998 1.7.1999 1.7.2000 | 4,2 % 3,3 % 2,5 % 1,7 % 0,8 % 0,0 % |--------------------------------------------------


title: 2011/307/ЕС: Решение на Съвета от 13 май 2011 година относно сключването на Споразумение под формата на протокол между Европейския съюз и Арабска република Египет за създаване на механизъм за уреждане на спорове, приложим по отношение на споровете, свързани с търговските разпоредби на Евро-средиземноморското споразумение за асоцииране между Европейските общности и техните държави-членки, от една страна, и Арабска република Египет, от друга страна#Протокол между Европейския съюз и Арабска република Египет за създаване на механизъм за уреждане на спорове, приложиﾼ по отношение на споровете, свързани с търговските разпоредби на Евро-средиземноморското споразумение за асоцииране между Европейските общности и техните държави-членки, от една страна, и Арабска република Египет, от друга страна

text:
               26.5.2011

               BG

               Официален вестник на Европейския съюз

               L 138/2

         РЕШЕНИЕ НА СЪВЕТА
   от 13 май 2011 година
   относно сключването на Споразумение под формата на протокол между Европейския съюз и Арабска република Египет за създаване на механизъм за уреждане на спорове, приложим по отношение на споровете, свързани с търговските разпоредби на Евро-средиземноморското споразумение за асоцииране между Европейските общности и техните държави-членки, от една страна, и Арабска република Египет, от друга страна
   (2011/307/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 6, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               На 24 февруари 2006 г. Съветът оправомощи Комисията да започне преговори с партньорите си от средиземноморския регион с цел създаването на механизъм за уреждане на споровете, свързани с търговските разпоредби.

               (2)

               Комисията проведе тези преговори в консултация с комитета, определен съгласно член 207 от Договора, и в рамките на дадените от Съвета указания за водене на преговори.

               (3)

               Преговорите приключиха и на 27 април 2010 г. беше парафирано Споразумение под формата на протокол („Протоколът“) между Европейския съюз и Арабска република Египет за създаване на механизъм за уреждане на спорове, приложим по отношение на споровете, свързани с търговските разпоредби на Евро-средиземноморското споразумение за асоцииране между Европейските общности и техните държави-членки, от една страна, и Арабска република Египет, от друга страна (1).

               (4)

               Протоколът беше подписан от името на Съюза на 11 ноември 2010 г.

               (5)

               Протоколът следва да бъде сключен,

         ПРИЕ НАСТОЯЩОТО РЕШЕНИЕ:
   Член 1
   С настоящото се одобрява, от името на Съюза, Споразумението под формата на протокол между Европейския съюз и Арабска република Египет за създаване на механизъм за уреждане на спорове, приложим по отношение на споровете, свързани с търговските разпоредби на Евро-средиземноморското споразумение за асоцииране между Европейските общности и техните държави-членки, от една страна, и Арабска република Египет, от друга страна („протоколът“).
   Текстът на протокола е приложен към настоящото решение.
   Член 2
   Председателят на Съвета извършва от името на Съюза уведомяването, предвидено в член 23 от протокола (2).
   Член 3
   Настоящото решение влиза в сила в деня на приемането му.

      Съставено в Брюксел на 13 май 2011 година.

            За Съвета

            Председател

         MARTONYI J.

      (1)  ОВ L 304, 30.9.2004 г., стр. 39.

      (2)  Датата на влизането в сила на протокола се публикува в Официален вестник на Европейския съюз от генералния секретариат на Съвета.

      ПРОТОКОЛ
      между Европейския съюз и Арабска република Египет за създаване на механизъм за уреждане на спорове, приложим по отношение на споровете, свързани с търговските разпоредби на Евро-средиземноморското споразумение за асоцииране между Европейските общности и техните държави-членки, от една страна, и Арабска република Египет, от друга страна
      ЕВРОПЕЙСКИЯТ СЪЮЗ, наричан по-долу „Съюзът“,
      от една страна,
      и
      АРАБСКА РЕПУБЛИКА ЕГИПЕТ, наричана по-долу „Египет“,
      от друга страна,
      СЕ СПОРАЗУМЯХА ЗА СЛЕДНОТО:
      ГЛАВА I

         ЦЕЛ И ПРИЛОЖНО ПОЛЕ

      Член 1
      Цел
      Целта на настоящия протокол е предотвратяване и уреждане на всякакви търговски спорове между страните с оглед постигане, в рамките на възможното, на взаимно приемливо решение.
      Член 2
      Прилагане на протокола
      1.   Разпоредбите на настоящия протокол се прилагат по отношение на всякакво различие в тълкуването и прилагането на разпоредбите на дял II (с изключение на членове 22, 23 и 24) от Евро-средиземноморското споразумение за асоцииране между Европейските общности и техните държави-членки, от една страна, и Арабска република Египет, от друга страна (наричано по-нататък „Споразумението за асоцииране“) (1), освен ако изрично не е предвидено друго. Член 82 от Споразумението за асоцииране се прилага към споровете във връзка с прилагането и тълкуването на други разпоредби на Споразумението за асоцииране.
      2.   Процедурите на настоящия протокол се прилагат, ако Съветът по асоцииране в рамките на 60 дни след отправяне на искане до него за намеса по спор в съответствие с член 82 от Споразумението за асоцииране не е успял да уреди спора.
      3.   За целите на параграф 2 даден спор се счита за уреден, когато Съветът по асоцииране е взел решение, както е предвидено в член 82, параграф 2 от Споразумението за асоцииране, или когато той е излязъл със становище, че спорът е прекратен.
      ГЛАВА II

         КОНСУЛТАЦИИ И МЕДИАЦИЯ

      Член 3
      Консултации
      1.   Страните полагат усилия да уредят всяко различие относно тълкуването и прилагането на разпоредбите, посочени в член 2, като започват добросъвестни консултации с цел постигане на своевременно, справедливо и взаимно приемливо решение.
      2.   Страна иска провеждане на консултации, като изпрати до другата страна писмено искане с копие до подкомитета „Промишленост, търговия, услуги и инвестиции“, в което посочва всяка спорна мярка и разпоредбите от Споразумението за асоцииране, които смята, че са приложими.
      3.   Консултациите се провеждат не по-късно от 40 дни от датата на получаване на искането и се провеждат, освен ако страните не са се договорили за друго, на територията на страната — ответник по жалбата. Консултациите се считат за приключени след изтичане на 60 дни от датата на получаване на искането, освен ако двете страни не се договорят да ги продължат. Консултациите, по-специално цялата разкрита информация и становищата, изразени от страните по време на процедурата, са с поверителен характер и не накърняват правата на никоя от страните при всякакви по-нататъшни процедури.
      4.   Консултациите по спешни въпроси, включително тези, които са свързани с бързо развалящи се или сезонни стоки, се провеждат в рамките на 15 дни от датата на получаване на искането и се считат за приключени след изтичане на 30 дни от датата на получаване на искането.
      5.   Ако страната, до която е отправено искането, не отговори на искането за консултации в рамките на 15 дни от датата на получаването му или ако консултации не бъдат проведени в сроковете, предвидени съответно в параграф 3 или параграф 4, или ако консултациите са приключили, без да се стигне до взаимно приемливо решение, страната жалбоподател може да поиска сформирането на арбитражен комитет в съответствие с член 5.
      Член 4
      Медиация
      1.   Ако след консултациите не се стигне до взаимно приемливо решение, страните могат, по взаимно съгласие, да се обърнат към медиатор. Всяко искане за медиация трябва да бъде подадено в писмен вид до страната ответник и до подкомитета „Промишленост, търговия, услуги и инвестиции“ и да посочва мярката, която е била предмет на консултациите, както и съвместно договорения мандат на медиацията. Всяка страна се ангажира да проявява добра воля по отношение на исканията за медиация.
      2.   Ако страните не се споразумеят за избора на медиатор в рамките на 15 дни от датата на получаване на искането за медиация, председателите на подкомитета „Промишленост, търговия, услуги и инвестиции“ или техен представител избират медиатор чрез жребий измежду посочените в списъка по член 19 лица, които не са граждани на никоя от страните. Изборът се прави в рамките на 10 дни от датата на получаване на искането. Медиаторът свиква среща със страните не по-рано от 20 дни и не по-късно от 30 дни след избирането му. Медиаторът получава представените от всяка страна изложения не по-късно от 15 дни преди срещата и може да поиска допълнителна информация от страните или от експерти или технически съветници, ако счете това за необходимо. Всяка информация, получена по този начин, трябва да бъде разкрита на всяка от страните и те могат да представят своите коментари по въпроса. Медиаторът обявява становището си не по-късно от 45 дни, след като бъде избран.
      3.   В своето становище медиаторът може да отправи препоръки за начина на уреждане на спора, които да бъдат в съответствие с разпоредбите на член 2. Неговото становище не е обвързващо.
      4.   Страните могат да се споразумеят за промяна на сроковете, посочени в параграф 2. Медиаторът също може да реши да промени тези срокове по искане на някоя от страните предвид конкретните трудности, с които се е сблъскала съответната страна, или сложността на случая.
      5.   Процедурата по медиация, по-специално становището на медиатора и цялата разкрита информация и становищата, изразени от страните по време на процедурата, са с поверителен характер и не накърняват правата на никоя от страните при всякакви по-нататъшни процедури.
      6.   Ако страните се споразумеят, процедурата по медиация може да продължи и по време на арбитражната процедура.
      7.   Смяната на медиатор се извършва единствено поради причините и съобразно процедурите, посочени в параграфи 18—21 от Процедурния правилник.
      ГЛАВА III

         ПРОЦЕДУРИ ПО УРЕЖДАНЕ НА СПОРОВЕ

         РАЗДЕЛ I

            Арбитражна процедура

      Член 5
      Започване на арбитражната процедура
      1.   Когато страните не успеят да уредят спора чрез консултации, както е предвидено в член 3, или чрез медиация, както е предвидено в член 4, страната жалбоподател може да поиска сформирането на арбитражен комитет.
      2.   Искането за сформиране на арбитражен комитет се отправя в писмен вид до страната ответник по жалбата и до подкомитета „Промишленост, търговия, услуги и инвестиции“. Страната жалбоподател посочва в искането конкретната спорна мярка и обяснява как тази мярка нарушава разпоредбите, посочени в член 2. Искането за сформиране на арбитражен комитет се подава не по-късно от 18 месеца от датата на получаване на искането за консултации, без да се накърнява правото на страната жалбоподател да поиска нови консултации в бъдеще по същия въпрос.
      Член 6
      Сформиране на арбитражния комитет
      1.   Арбитражният комитет се състои от трима арбитри.
      2.   В срок 15 дни от датата на получаване от страната ответник по жалбата на искането за сформиране на арбитражен комитет страните провеждат консултации, за да постигнат споразумение относно състава на арбитражния комитет.
      3.   В случай че страните не могат да се споразумеят за състава му в срока, посочен в параграф 2, всяка от страните може да поиска председателите на подкомитета „Промишленост, търговия, услуги и инвестиции“ или техен представител да изберат/избере и тримата членове чрез жребий от списъка, изготвен съгласно член 19, като едно от лицата е измежду предложените от страната жалбоподател, едно от лицата е измежду предложените от страната ответник по жалбата и едно от лицата е измежду избраните от страните лица да изпълняват функциите на председател. Ако страните се договорят за един или повече от членовете на арбитражния комитет, останалите членове се избират по същата процедура.
      4.   Председателите на подкомитета „Промишленост, търговия, услуги и инвестиции“ или техният представител избират/избира арбитрите в рамките на 10 дни след посоченото в параграф 3 искане на която и да е от страните.
      5.   Датата на сформиране на арбитражния комитет е датата, на която са избрани тримата арбитри.
      6.   Смяната на медиатори се извършва единствено поради причините и съобразно процедурите, посочени в параграфи 18—21 от Процедурния правилник.
      Член 7
      Междинен доклад на комитета
      Арбитражният комитет представя на страните междинен доклад, съдържащ неговите констатации, приложимостта на съответните разпоредби и обосновката за всички направени в него констатации и препоръки, като общо правило не по-късно от 120 дни от датата на сформиране на арбитражния комитет. В рамките на 15 дни от оповестяването на доклада всяка страна може да отправи писмено искане до арбитражния комитет за преразглеждане на конкретни аспекти от междинния доклад. Заключенията в окончателното решение на арбитражния комитет включват и обсъждане на доводите, представени по време на междинния етап на преразглеждане.
      Член 8
      Решение на арбитражния комитет
      1.   Като общо правило арбитражният комитет уведомява за решението си страните и подкомитета „Промишленост, търговия, услуги и инвестиции“ в рамките на 150 дни от датата на своето сформиране. Когато комитетът счете, че този срок не може да бъде спазен, председателят на арбитражния комитет трябва да уведоми писмено страните и подкомитета „Промишленост, търговия, услуги и инвестиции“, като посочи причините за закъснението и датата, на която комитетът предвижда да приключи своята работа. При всички случаи решението трябва да бъде оповестено в срок 180 дни от датата на сформиране на арбитражния комитет.
      2.   По искане и на двете страни арбитражният комитет спира работата си по всяко време за период, за който е налице съгласието и на двете страни и който не надвишава 12 месеца, и след изтичането на този така договорен период подновява работата си по искане на страната жалбоподател. Ако страната жалбоподател не поиска подновяването на работата на арбитражния комитет преди изтичането на така договорения период, през който работата му е спряна, процедурата се прекратява. Спирането и прекратяването на работата на арбитражния комитет не накърняват правата на никоя от страните в друга процедура по същия въпрос.
      3.   При спешни случаи, включително тези, които са свързани с бързо развалящи се или сезонни стоки, арбитражният комитет прави всичко необходимо, за да оповести решението си в рамките на 75 дни от датата на своето сформиране. При никакви обстоятелства това не трябва да отнеме повече от 90 дни от датата на неговото сформиране. Арбитражният комитет постановява предварително заключение в срок 10 дни от своето сформиране за това, дали смята случая за спешен.

         РАЗДЕЛ II

            Изпълнение

      Член 9
      Изпълнение на решението на арбитражния комитет и на решението на апелативния комитет
      Всяка страна взема всички необходими мерки за изпълнение на решението на арбитражния комитет и страните полагат усилия, за да се договорят за срок, в който да изпълнят решението.
      Член 10
      Разумен срок за изпълнение
      1.   Не по-късно от 30 дни след като страните бъдат уведомени за решението на арбитражния комитет, страната ответник по жалбата уведомява страната жалбоподател, както и подкомитета „Промишленост, търговия, услуги и инвестиции“ за срока, който ѝ е необходим за изпълнение (наричан по-нататък „разумен срок“), ако не е възможно незабавното изпълнение.
      2.   В случай на несъгласие между страните относно това, кое представлява разумен срок за изпълнение на решението на арбитражния комитет, страната жалбоподател подава в рамките на 20 дни от получаването на уведомлението, направено съгласно параграф 1 от страната ответник по жалбата, писмено искане до арбитражния комитет да определи продължителността на разумния срок. За такова искане едновременно се уведомяват другата страна и подкомитетът „Промишленост, търговия, услуги и инвестиции“. Арбитражният комитет уведомява за своето решение страните и подкомитета „Промишленост, търговия, услуги и инвестиции“ в рамките на 30 дни от датата на получаване на искането.
      3.   Разумният срок може да бъде удължен по взаимно съгласие на страните.
      Член 11
      Преразглеждане на мерките, предприети за изпълнение на решението на арбитражния комитет
      1.   Преди изтичане на разумния срок страната ответник по жалбата уведомява другата страна и подкомитета „Промишленост, търговия, услуги и инвестиции“ за всяка мярка, която тя е предприела за изпълнение на решението на арбитражния комитет.
      2.   При разногласия между страните относно наличието или съвместимостта на всяка мярка, за която са уведомени съгласно параграф 1, с посочените в член 2 разпоредби страната жалбоподател може да отправи писмено искане до арбитражния комитет да се произнесе по въпроса. В това искане се посочва конкретната спорна мярка и се обяснява причината, поради която тази мярка е несъвместима с посочените в член 2 разпоредби. Арбитражният комитет обявява своето решение в рамките на 90 дни от датата на получаване на искането.
      Член 12
      Временни мерки в случай на неизпълнение
      1.   Ако страната ответник по жалбата не уведоми преди изтичането на разумния срок за всяка мярка, която е предприела за изпълнение на решението на арбитражния комитет, или ако арбитражният комитет реши, че мярката, за която е налице уведомление съгласно член 11, параграф 1, е несъвместима със задълженията на посочената страна съгласно посочените в член 2 разпоредби, страната ответник по жалбата трябва да направи предложение за временна компенсация, ако страната жалбоподател поиска това.
      2.   Ако не бъде постигнато споразумение за компенсация в срок 30 дни от края на разумния срок или от решението на арбитражния комитет по член 11, че взетата мярка за изпълнение е несъвместима с посочените в член 2 разпоредби, страната жалбоподател има право, след като уведоми другата страна и подкомитета „Промишленост, търговия, услуги и инвестиции“, да спре изпълнението на задълженията си, произтичащи от посочените в член 2 разпоредби, в степен, равностойна на причиненото от нарушението премахване или намаляване на ползите. Страната жалбоподател може да приложи спирането 15 дни след датата на получаване на уведомлението от страната ответник по жалбата, освен ако последната не е поискала арбитраж съгласно параграф 3.
      3.   Ако страната ответник по жалбата счита, че степента на спирането на изпълнението на задълженията не е равностойна на причиненото от нарушението премахване или намаляване на ползите, тя може да отправи писмено искане до арбитражния комитет да се произнесе по въпроса. За такова искане се уведомяват другата страна и подкомитетът „Промишленост, търговия, услуги и инвестиции“ преди изтичането на срока от 15 дни, посочен в параграф 2. След като се е допитал до мнението на експерти, ако е счел това за необходимо, арбитражният комитет уведомява в рамките на 30-дневен срок от датата на получаване на искането страните и институцията, отговаряща за търговските въпроси, за решението си за степента на спиране на изпълнението на задълженията. Изпълнението на задълженията не се спира, докато арбитражният комитет не уведоми за решението си и всяко спиране трябва да е в съответствие с решението на арбитражния комитет.
      4.   Спирането на изпълнението на задълженията е временно и е в действие само докато всяка мярка, за която е установено, че е несъвместима с разпоредбите на член 2, бъде отменена или изменена така, че да бъде в съответствие с посочените разпоредби, както е предвидено в член 13, или докато страните постигнат съгласие за уреждане на спора.
      Член 13
      Преразглеждане на мерките за изпълнение, предприети след спирането на изпълнението на задълженията
      1.   Страната ответник по жалбата уведомява другата страна и подкомитета „Промишленост, търговия, услуги и инвестиции“ за всяка мярка, която е предприела за изпълнение на решението на арбитражния комитет, и за искането си за прекратяване на спирането на изпълнението на задълженията, прилагано от страната жалбоподател.
      2.   Ако страните не постигнат съгласие относно съвместимостта на нотифицираните мерки с посочените в член 2 разпоредби в рамките на 30 дни от датата на получаване на уведомлението, страната жалбоподател се обръща с писмено искане до арбитражния комитет да се произнесе по въпроса. За такова искане едновременно се уведомяват другата страна и подкомитетът „Промишленост, търговия, услуги и инвестиции“. Решението на арбитражния комитет се съобщава на страните и на подкомитета „Промишленост, търговия, услуги и инвестиции“ в рамките на 45 дни от датата на получаване на искането. Ако арбитражният комитет реши, че предприетата мярка за изпълнение е в съответствие с разпоредбите, посочени в член 2, спирането на изпълнението на задълженията се прекратява.

         РАЗДЕЛ III

            Разпоредби от общ характер

      Член 14
      Решение по взаимно съгласие
      Страните могат да стигнат до решение по взаимно съгласие на спор по всяко време съгласно настоящия протокол. Те уведомяват подкомитета „Промишленост, търговия, услуги и инвестиции“ и арбитражния комитет за всяко такова решение. След уведомяване за намирането на решение по взаимно съгласие арбитражният комитет прекратява работата си и процедурата се прекратява.
      Член 15
      Процедурен правилник
      1.   Процедурите за уреждане на спорове съгласно глава III от настоящия протокол се уреждат от процедурния правилник, приложен към настоящия протокол.
      2.   Всяко заседание на арбитражния комитет е публично в съответствие с процедурния правилник, освен ако страните не са се договорили за друго.
      Член 16
      Информация и технически насоки
      По искане на една от страните или по собствена инициатива арбитражният комитет може да получи информация, която сметне за необходима за процедурата си. По-специално арбитражният комитет има също така правото да потърси съответното становище на експерти, когато смята това за целесъобразно. Арбитражният комитет се допитва до страните преди избора на такива експерти. Всяка информация, получена по този начин, трябва да бъде разкрита на всяка от страните и те могат да представят своите коментари по въпроса. Освен ако страните не се договорят за друго, заинтересовани физически или юридически лица, установени в страните, имат право да представят на арбитражния комитет писмени изявления в съответствие с процедурния правилник. Тези изявления обхващат само фактическите аспекти на спора и не разглеждат правни аспекти.
      Член 17
      Правила за тълкуването
      Арбитражният комитет тълкува разпоредбите, посочени в член 2, в съответствие с обичайните правила за тълкуване на международното публично право, включително на Виенската конвенция за правото на договорите. Решенията на арбитражния комитет не могат да разширяват или ограничават правата и задълженията, предвидени в посочените в член 2 разпоредби.
      Член 18
      Вземане и произнасяне на решения от арбитражния комитет
      1.   Арбитражният комитет полага всички усилия за вземане на решения с консенсус. Ако въпреки това не може да се стигне до вземане на решение с консенсус, спорният въпрос се решава чрез гласуване с мнозинство. Независимо от това становищата на изразилите несъгласие арбитри в никакъв случай не се публикуват.
      2.   Всяко решение, произнесено от арбитражния комитет, има задължителна сила за страните и не поражда никакви права или задължения за физическите или юридическите лица. Решението съдържа установените факти, приложимостта на съответните разпоредби от Споразумението за асоцииране и обосновката за всички направени в него констатации и препоръки. Подкомитетът „Промишленост, търговия, услуги и инвестиции“ прави решението на арбитражния комитет обществено достояние в неговата цялост, освен ако не реши друго, за да бъде гарантирана поверителността на поверителната търговска информация.
      ГЛАВА IV

         ОБЩИ РАЗПОРЕДБИ

      Член 19
      Списък на арбитрите
      1.   До шест месеца след влизането в сила на настоящия протокол подкомитетът „Промишленост, търговия, услуги и инвестиции“ съставя списък с поне 15 лица, които желаят и са способни да изпълняват функцията на арбитри. Всяка страна предлага поне пет лица, които ще изпълняват функцията на арбитри. Двете страни избират също поне пет лица, които не са граждани на нито една от тях и които да изпълняват функциите на председател на арбитражния комитет. Подкомитетът „Промишленост, търговия, услуги и инвестиции“ следи списъкът да се поддържа винаги така попълнен.
      2.   Арбитрите имат специализирани познания по право и международна търговия или професионален опит в тези области. Те са независими, изпълняват функциите си в качеството си на частни лица, не приемат инструкции от организация или правителство, нито пък са свързани с правителството на някоя от страните и спазват Кодекса за поведение, приложен към настоящия протокол.
      3.   Подкомитетът „Промишленост, търговия, услуги и инвестиции“ може да състави допълнителни списъци с поне 15 лица, които притежават познания по обхванати от Споразумението за асоцииране конкретни въпроси в дадени отрасли. В случай че се наложи да се прибегне до процедурата за избор по член 6, параграф 2, председателите на подкомитета „Промишленост, търговия, услуги и инвестиции“ могат със съгласието на двете страни да използват списък на лица с познания в дадени отрасли.
      4.   В случай че списъкът, предвиден в параграф 1 от настоящия член, не е съставен към момента на подаване на искане за медиация или за сформиране на арбитражен комитет, имената на арбитрите се теглят чрез жребий сред лицата, които официално са предложени от една или от двете страни. Лицето, предложено за председател на арбитражния комитет или за медиатор, не може да бъде гражданин на нито една от страните.
      Член 20
      Връзка със задълженията, поети в рамките на СТО
      1.   Когато страна цели уреждането на спор във връзка със задължение по споразумението за СТО, тя следва да приложи съответните правила и процедури по споразумението за СТО, които се прилагат независимо от разпоредбите на настоящото споразумение.
      2.   Когато страна поиска уреждането на спор във връзка със задължение, попадащо в обхвата на настоящото споразумение, както е определено в член 2, тя следва да приложи правилата и процедурите по настоящото споразумение.
      3.   Освен ако страните не са се договорили за друго, когато страна поиска уреждането на спор във връзка със задължение, попадащо в обхвата на настоящото споразумение, както е определено в член 2, което по същество е равностойно на задължение по споразумението за СТО, тя следва да приложи съответните правила и процедури по споразумението за СТО, които се прилагат независимо от разпоредбите на настоящото споразумение.
      4.   След като процедурите по уреждане са започнали, избраната в съответствие с горните параграфи организация, ако същата не се е обявила за некомпетентна по въпроса, се използва вместо другата.
      5.   Нищо в настоящото споразумение не възпрепятства страна да спре изпълнението на задълженията си с разрешение от органа за уреждане на спорове на СТО. Споразумението за СТО не може да служи като основание за това страна да бъде възпрепятствана да спре изпълнението на задълженията си по силата на настоящото споразумение.
      Член 21
      Срокове
      1.   Всички срокове, посочени в настоящия протокол, включително сроковете, в които арбитражните комитети трябва да оповестят решенията си, се изчисляват в календарни дни от деня след действието или факта, за който се отнасят.
      2.   Всеки срок, посочен в настоящия протокол, може да бъде удължен по взаимно съгласие на страните. Страните поемат задължението да проявяват добра воля по отношение на искания за удължаване на какъвто и да е срок поради трудности на която и да е от страните при изпълнение на процедурите на настоящия протокол. По искане на една от страните арбитражният комитет може да удължи сроковете, приложими към процедурите, като вземе предвид различното ниво на развитие на страните.
      Член 22
      Преразглеждане и изменение на протокола
      1.   Не по-късно от три години след влизането в сила на настоящия протокол и на приложенията към него Съветът по асоцииране преразглежда изпълнението му, за да вземе решение относно продължението, изменението или прекратяването на неговото действие.
      2.   При това преразглеждане Съветът по асоцииране може да разгледа възможността за създаване на апелативен орган, който да е общ за няколко евро-средиземноморски споразумения.
      3.   Съветът по асоцииране може да реши да измени настоящия протокол и приложенията към него.
      Член 23
      Влизане в сила
      Настоящият протокол се одобрява от всяка една от страните съгласно нейните собствени процедури. Настоящият протокол влиза в сила на първия ден от втория месец след датата, на която страните се уведомят взаимно, че процедурите, посочени в настоящия член, са изпълнени.

         Съставено в Брюксел на единадесети ноември две хиляди и десета година в два екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и арабски език, като текстовете на всеки един от тези езици са еднакво автентични.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l’Union européenne
            Per l’Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Арабска република Египет
            Por la República Árabe de Egipto
            Za Egyptskou arabskou republiku
            For Den Arabiske Republik Egypten
            Für die Arabische Republik Ägypten
            Egiptuse Araabia Vabariigi nimel
            Για την Αραβική Δημοκρατία της Αιγύπτου
            For the Arab Republic of Egypt
            Pour la République arabe d'Égypte
            Per la Repubblica araba d'Egitto
            Ēģiptes Arābu Republikas vārdā –
            Egipto Arabų Respublikos vardu
            Az Egyiptomi Arab Köztársaság részéről
            Għar-Repubblika Għarbija tal-Eġittu
            Voor de Arabische Republiek Egypte
            W imieniu Arabskiej Republiki Egiptu
            Pela República Árabe do Egipto
            Pentru Republica Arabă Egipt
            Za Arabsko republiko Egipt
            Za Egyptskú arabskú republiku
            Egyptin arabitasavallan puolesta
            På Arabrepubliken Egyptens vägnar

         (1)  Разпоредбите на настоящия протокол не засягат член 34 от протокола относно определението на понятието „продукти с произход“ и методите на административно сътрудничество.

         ПРИЛОЖЕНИЯ

                     ПРИЛОЖЕНИЕ I

                     :

                        ПРОЦЕДУРЕН ПРАВИЛНИК ЗА АРБИТРАЖ

                     ПРИЛОЖЕНИЕ II

                     :

                        КОДЕКС ЗА ПОВЕДЕНИЕ НА ЧЛЕНОВЕТЕ НА АРБИТРАЖНИТЕ КОМИТЕТИ И НА МЕДИАТОРИТЕ

            ПРИЛОЖЕНИЕ I

               ПРОЦЕДУРЕН ПРАВИЛНИК ЗА АРБИТРАЖ

               Общи разпоредби

                        1.

                        По силата на протокола и настоящия правилник:

                                    „съветник“ означава лице, ангажирано от една от страните да предоставя съвети или да подпомага тази страна във връзка с процедурата на арбитражния комитет;

                                    „страна жалбоподател“ означава страната, която подава искане за сформиране на арбитражен комитет съгласно член 5 от настоящия протокол;

                                    „страна ответник по жалбата“ означава страната, за която се твърди, че нарушава разпоредбите, посочени в член 2 от настоящия протокол;

                                    „арбитражен комитет“ означава комитет, сформиран съгласно член 6 от настоящия протокол;

                                    „представител на една от страните“ означава служител или всяко друго лице, назначено от министерство или държавен орган, или от друг публичноправен субект на една от страните;

                                    „ден“ означава календарен ден.

                        2.

                        Разходите, свързани с организационните въпроси около консултациите, медиацията и арбитража, се поемат от Европейския съюз, с изключение на възнаграждението и разходите, които трябва да се заплатят на медиаторите и арбитрите и които се поемат съвместно от двете страни.

               Уведомяване

                        3.

                        Страните и арбитражният комитет предават всяко искане, становище, писмено изложение или всякакъв друг документ по електронна поща, а копие от него се предава в същия ден по факс, препоръчана поща, куриер, пратка с обратна разписка или чрез всякакъв друг начин за телекомуникация, позволяващ регистриране на пратката. Освен ако не се докаже обратното, електронно съобщение се счита за получено в деня на изпращането му.

                        4.

                        Всяка от страните предоставя на другата страна и на всеки един от арбитрите копие в електронен вариант на всяко едно от своите писмени изложения. Копие от документа се предоставя също така и на хартия.

                        5.

                        Всички уведомления се изпращат съответно на Министерството на търговията и промишлеността на Арабска република Египет и до генерална дирекция „Търговия“ на Европейската комисия.

                        6.

                        Незначителните технически грешки, допуснати в искане, становище, писмено изложение или всякакъв друг документ, свързан с процедурата на арбитражния комитет, могат да бъдат поправени, като се изпрати нов документ, посочващ ясно измененията.

                        7.

                        Ако последният ден, определен за доставянето на документ, съвпада с официален празник или почивен ден в Египет или в Съюза, документът може да бъде доставен на следващия работен ден. В първия понеделник на всеки декември страните си представят взаимно списъци с датите на своите официални празници или почивни дни за предстоящата година. Документи, уведомления или искания от какъвто и да е вид не се считат за получени на дата, която е официален празник или почивен ден.

                        8.

                        В зависимост от предмета на спорните разпоредби копия от всички искания и уведомления, адресирани до подкомитета „Промишленост, търговия, услуги и инвестиции“ в съответствие с настоящото споразумение, се изпращат и до другите съответни подкомитети, създадени по силата на Споразумението за асоцииране.

               Започване на арбитражната процедура

                        9.

                                    а)

                                    Ако членовете на арбитражния комитет са избрани чрез теглене на жребий в съответствие с член 6 от протокола или с правила 19, 20 или 49 от настоящия процедурен правилник, при тегленето на жребия присъстват представители и на двете страни.

                                    б)

                                    Освен ако страните не са се договорили за друго, те организират среща с арбитражния комитет в срок 10 дни от сформирането му, за да се определят темите за разглеждане, които страните или арбитражният комитет считат за уместни, включително и въпросите, свързани с възнагражденията и разноските, дължими на арбитрите, които съответстват на стандартите на СТО. Членовете на арбитражния комитет и представителите на страните могат да участват в тази среща по телефон или чрез видеоконференция.

                        10.

                                    а)

                                    Освен ако страните не са се договорили за друго, за период от 10 дни от датата на избиране на арбитрите мандатът на арбитражния комитет се състои в следното:
                                    „в светлината на съответните разпоредби на Споразумението за асоцииране да разгледа въпроса, повдигнат в искането за сформиране на арбитражния комитет, да се произнесе относно съвместимостта на въпросната мярка с разпоредбите, посочени в член 2 от протокола, и да се произнесе с решение в съответствие с член 8 от протокола относно уреждането на спорове.“

                                    б)

                                    Страните трябва да уведомят арбитражния комитет за мандата в рамките на 5 дни от датата на договарянето му.

               Първоначални становища

                        11.

                        Страната жалбоподател изпраща своето първоначално писмено становище не по-късно от 25 дни след датата на сформиране на арбитражния комитет. Страната ответник по жалбата представя своята писмена защита не по-късно от 25 дни след датата на представяне на първоначалното писмено становище.

               Работа на арбитражните комитети

                        12.

                        Председателят на арбитражния комитет ръководи всичките му заседания. Арбитражният комитет има право да упълномощи своя председател да взема административни и процедурни решения.

                        13.

                        Освен ако в настоящия протокол не е предвидено друго, арбитражният комитет може да осъществява дейността си по всякакви начини, включително по телефон, факс или с компютърни връзки.

                        14.

                        Единствено арбитрите могат да участват в обсъжданията на арбитражния комитет, но техните помощници могат да присъстват на обсъжданията, ако получат разрешение от арбитражния комитет.

                        15.

                        Изготвянето на всяко решение е от изключителната компетентност на арбитражния комитет и не може да бъде делегирано.

                        16.

                        Когато възникне процедурен въпрос, който не е уреден в разпоредбите на настоящия протокол и приложенията към него, арбитражният комитет може, след като се консултира със страните, да приеме подходяща процедура, съвместима с посочените разпоредби.

                        17.

                        Когато арбитражният комитет прецени, че е необходимо да се променят приложимите при процедурата срокове или да се внесат други изменения от процесуален или административен характер, той информира писмено страните за причините, налагащи промяната или изменението, като посочва съответния срок или необходимото изменение. Арбитражният комитет може да приема такава промяна или изменение, след като се консултира със страните.

               Смяна

                        18.

                        Ако даден арбитър не е в състояние да участва в процедурата, направи си отвод или трябва да бъде сменен, се избира заместник в съответствие с член 6, параграф 3.

                        19.

                        Когато страна счита, че даден арбитър не отговаря на изискванията на Кодекса за поведение, поради което следва да бъде сменен, тази страна следва да уведоми другата страна най-късно до 15 дни от датата, на която са ѝ станали известни обстоятелствата, свидетелстващи за сериозно нарушение на Кодекса за поведение от страна на арбитъра.
                        Когато страна счита, че даден арбитър, който не е председателят, не отговаря на изискванията на Кодекса за поведение, страните се консултират и — ако се споразумеят за това, сменят арбитъра и избират заместник според процедурата, посочена в член 6, параграф 3 от протокола.
                        Ако страните не постигнат съгласие за необходимостта от смяна на арбитър, всяка от страните може да поиска въпросът да бъде отнесен до председателя на арбитражния комитет, който взема окончателното решение.
                        Ако председателят установи, че арбитърът не отговаря на изискванията на Кодекса за поведение, той избира чрез жребий нов арбитър от посочения в член 19, параграф 1 от протокола списък с имена, от групата, към която е принадлежал първоначалният арбитър. Ако първоначалният арбитър е избран от страните в съответствие с член 6, параграф 2 от протокола, заместникът се избира чрез жребий от списъка с имена, които са били предложени от страната жалбоподател и страната ответник по силата на член 19, параграф 1 от протокола. Изборът на новия арбитър се извършва в рамките на 10 дни от датата на получаване на искането до председателя на арбитражния комитет.

                        20.

                        Когато страна счита, че председателят на арбитражния комитет не отговаря на изискванията на Кодекса за поведение, страните се консултират и — ако се споразумеят за това, заменят председателя и избират заместник според процедурата, посочена в член 6, параграф 3 от протокола.
                        Ако страните не постигнат споразумение за необходимостта от смяна на председателя, която и да е страна може да поиска въпросът да бъде отнесен до останалите членове от списъка с лица, избрани да действат като председатели по силата на член 19, параграф 1 от протокола. Неговото име се изтегля чрез жребий от председателите на подкомитета „Промишленост, търговия, услуги и инвестиции“ или от упълномощено от председателите лице. Решението на това лице относно необходимостта от смяна на председателя е окончателно.
                        Ако това лице установи, че първоначалният председател не отговаря на изискванията на Кодекса за поведение, то избира чрез жребий нов председател от посочения в член 19, параграф 1 от протокола списък с лица, които могат да действат като председатели. Изборът на нов председател се извършва в рамките на 10 дни от датата на получаване на искането, посочено в настоящия параграф.

                        21.

                        Производството пред арбитражния комитет се спира за периода, в който се изпълняват процедурите, посочени в параграфи 18, 19 и 20.

               Изслушвания

                        22.

                        Председателят определя датата и часа на изслушването, след като се консултира със страните и с другите членове на арбитражния комитет, и ги потвърждава в писмена форма на страните. Тази информация също така се прави публично достояние от страната, която отговаря за административната организация на процедурата, ако изслушването е при открити врати. Освен ако една от страните не се противопостави, арбитражният комитет може да реши да не провежда изслушване.

                        23.

                        Освен ако страните не са се договорили за друго, изслушването се провежда в Брюксел, когато страната жалбоподател е Арабска република Египет, и в Кайро — когато страната жалбоподател е Съюзът.

                        24.

                        Арбитражният комитет може да проведе допълнително изслушване само при изключителни обстоятелства. Не се провежда допълнително изслушване при процедурите по член 10, параграф 2, член 11, параграф 2, член 12, параграф 3 и член 13, параграф 2 от протокола.

                        25.

                        Всички арбитри присъстват от началото до края на всички изслушвания.

                        26.

                        Следните лица могат да присъстват на изслушванията, независимо дали те се провеждат при открити или закрити врати:

                                    а)

                                    представителите на страните;

                                    б)

                                    съветниците на страните;

                                    в)

                                    членовете на административния персонал, устните преводачи, писмените преводачи и съдебните стенографи (протоколчици); както и

                                    г)

                                    помощниците на арбитрите.

                              Единствено представителите и съветниците на страните имат право да вземат думата пред арбитражния комитет.

                        27.

                        Най-късно 10 дни преди датата на изслушването всяка от страните предоставя на арбитражния комитет списък с имената на лицата, които ще пледират или ще представят изложения от нейно име по време на изслушването, както и на другите представители или съветници, които ще присъстват на изслушването.

                        28.

                        Изслушванията пред арбитражните комитети са при открити врати, освен ако страните не решат друго. Ако страните решат, че изслушването ще бъде при закрити врати, част от него въпреки това може да бъде при открити врати, ако арбитражният комитет вземе решение за това по искане на страните. Въпреки това арбитражният комитет заседава при закрити врати, когато изложението и аргументацията на една от страните съдържат поверителна търговска информация.

                        29.

                        Арбитражният комитет провежда изслушването по посочения по-долу начин:

                                    Доводи

                                                а)

                                                представяне на доводите на страната жалбоподател;

                                                б)

                                                представяне на аргументите на страната ответник по жалбата.

                                    Възражения

                                                а)

                                                представяне на доводите на страната жалбоподател;

                                                б)

                                                реплика на страната ответник по жалбата.

                        30.

                        Арбитражният комитет има право да отправя въпроси към страните във всеки момент от изслушването.

                        31.

                        Арбитражният комитет взема мерки за изготвянето на протокол за всяко изслушване и възможно най-бързото изпращане на копие от него на страните.

                        32.

                        Всяка една от страните може да представи допълнително писмено изложение по всеки един от въпросите, повдигнати по време на изслушването, в рамките на 15 дни от датата на изслушването.

               Писмени въпроси

                        33.

                        Арбитражният комитет има право във всеки момент от процедурата да отправя писмено въпроси към едната или към двете страни. Всяка една от страните получава копие от всеки въпрос, поставен от арбитражния комитет.

                        34.

                        Всяка една от страните представя също така на другата страна копие от своите писмени отговори на въпросите на арбитражния комитет. Всяка от страните има възможност да представи коментари в писмен вид относно отговора на другата страна в срок 10 дни от датата на неговото получаване.

               Поверителност

                        35.

                        Страните са длъжни да опазват поверителния характер на информацията, представена по време на изслушванията пред арбитражния комитет, когато изслушванията се провеждат при закрити врати в съответствие с параграф 28. Всяка страна трябва да третира като поверителна всяка информация, представена от другата страна на арбитражния комитет и определена като такава от тази страна. Когато една от страните предостави на арбитражния комитет поверителен вариант на своите писмени изложения, тя предоставя също така, ако другата страна поиска това, неповерително резюме на информацията, която се съдържа в изложенията и която може да бъде публично оповестена, най-късно 15 дни след датата на получаването на искането или на представянето на това изложение, като се взема предвид по-късната от тези дати. Никоя разпоредба от настоящите правила не възпрепятства страните да оповестяват публично своята собствена позиция.

               Контакти ex parte

                        36.

                        Арбитражният комитет се въздържа от срещи или контакти с която и да е от страните в отсъствието на другата страна.

                        37.

                        Никой член на арбитражния комитет няма право да обсъжда какъвто и да било аспект на предмета на процедурата с едната или с двете страни в отсъствието на другите арбитри.

               Изложения amicus curiae

                        38.

                        Освен ако страните не са се договорили за друго, в срок пет дни след сформирането на арбитражния комитет той може да приема писмени изложения, които не са били изискани, ако те са изготвени до 10 дни след сформирането на арбитражния комитет, ако са кратки и не надвишават, ведно с приложенията, 15 машинописни страници и ако се отнасят пряко към фактическата страна на въпроса, разглеждан от арбитражния комитет.

                        39.

                        Изложението трябва да включва описание на физическото или юридическото лице, което го представя, включително характера на неговата дейност и източника на неговото финансиране, и да посочва точно интереса, който това лице има от арбитражната процедура. То трябва да бъде изготвено на езиците, избрани от страните съгласно правила 42 и 43 от настоящия процедурен правилник.

                        40.

                        Арбитражният комитет посочва в своето решение всички постъпили при него изложения, които съответстват на горепосочените правила. Той не е задължен да разглежда в своето решение аргументите, изтъкнати в тези изложения. Всяко изложение, получено от арбитражния комитет при прилагане на това правило, се представя на страните, за да могат те да представят своите коментари.

               Спешни случаи

                        41.

                        При спешни случаи, посочени в настоящото споразумение, арбитражният комитет изменя по целесъобразност, след консултиране със страните, посочените в настоящия процедурен правилник срокове и уведомява страните за тези изменения.

               Писмени и устни преводи

                        42.

                        По време на консултациите, посочени в член 6, параграф 2 от протокола, и не по-късно от заседанието, посочено в правило 9, буква б) от настоящия процедурен правилник, страните полагат усилия, за да се споразумеят относно общ работен език на процедурата пред арбитражния комитет.

                        43.

                        Ако страните не съумеят да се споразумеят относно общ работен език, всяка от тях взема необходимите мерки, за да осигури превод на своите писмени изложения на езика, избран от другата страна, като поема свързаните с това разноски.

                        44.

                        Страната ответник по жалбата взема необходимите мерки, за да осигури устен превод на устните изложения на езиците, избрани от страните.

                        45.

                        Решенията на арбитражния комитет се съобщават на езика или езиците, избран(и) от страните.

                        46.

                        Всяка от страните може да представя коментари по всеки писмен превод на документ, изготвен съгласно настоящите правила.

               Изчисляване на сроковете

                        47.

                        Когато при прилагането на параграф 7 от настоящия процедурен правилник една от страните получи документ на дата, различна от датата, на която другата страна е получила този документ, всеки срок, който се изчислява в зависимост от датата на получаване на този документ, трябва да започне да тече от по-късната дата на получаване на този документ.

               Други процедури

                        48.

                        Настоящият процедурен правилник е приложим и при процедурите по член 10, параграф 2, член 11, параграф 2, член 12, параграф 3 и член 13, параграф 2 от настоящия протокол. Въпреки това сроковете, посочени в настоящия процедурен правилник, се адаптират съобразно специалните срокове, предвидени за приемането на решение от арбитражния комитет при тези други процедури.

                        49.

                        В случай че първоначалният арбитражен комитет или някои от неговите членове не могат да бъдат свикани отново за процедурите по член 10, параграф 2, член 11, параграф 2, член 12, параграф 3 и член 13, параграф 2 от протокола, се прилагат процедурите, определени в член 6 от протокола. Срокът за оповестяване на решението се удължава с 15 дни.

            ПРИЛОЖЕНИЕ II

               КОДЕКС ЗА ПОВЕДЕНИЕ НА ЧЛЕНОВЕТЕ НА АРБИТРАЖНИТЕ КОМИТЕТИ И НА МЕДИАТОРИТЕ

               Определения

                        1.

                        В настоящия кодекс за поведение се използват следните определения:

                                    а)

                                    „член“ или „арбитър“ означава член на арбитражен комитет, който е действително сформиран съгласно член 6 от настоящия протокол;

                                    б)

                                    „медиатор“ означава лице, което осъществява медиация в съответствие с член 4 от настоящия протокол;

                                    в)

                                    „кандидат“ означава лице, чието име фигурира в списъка на арбитрите, посочен в член 19 от протокола, и което може бъде определено за член на арбитражен комитет съгласно член 6 от същия протокол;

                                    г)

                                    „помощник“ означава лице, което в рамките на мандата на член на арбитражния комитет му помага в организирането и провеждането на проучвания или му оказва подкрепа при изпълнение на неговите функции;

                                    д)

                                    „процедура“ означава процедура на арбитражен комитет съгласно протокола, освен ако не е предвидено друго;

                                    е)

                                    „персонал“ по отношение на член означава лицата, които са под негово ръководство и негов надзор, с изключение на помощниците.

               Отговорности в рамките на процедурата

                        2.

                        Кандидатите и членовете са длъжни да избягват всяко явно и привидно нарушаване на деонтологичните норми, да бъдат независими и безпристрастни, да избягват всеки пряк или косвен конфликт на интереси и да съблюдават стриктно правилата за поведение, за да се гарантират обективността и безпристрастността на механизма за уреждане на спорове. Бившите членове са длъжни да изпълняват задълженията, определени в параграфи 15, 16, 17 и 18 от настоящия кодекс за поведение.

               Задължения във връзка с декларирането

                        3.

                        Преди потвърждаването на избора му като член на арбитражния комитет съгласно протокола кандидатът е длъжен да декларира интересите, връзките или въпросите, които биха могли да повлияят на неговата независимост или безпристрастност или които биха могли логично да създадат впечатление за нарушаване на деонтологичните норми или за пристрастност в рамките на процедурата. За тази цел кандидатът е длъжен да положи всички разумни усилия, за да се информира за съществуването на такива интереси, връзки и въпроси.

                        4.

                        Кандидатите или членовете уведомяват подкомитета „Промишленост, търговия, услуги и инвестиции“ единствено за въпроси, свързани с действителни или потенциални нарушения на настоящия кодекс за поведение, за да бъдат разгледани от страните.

                        5.

                        След като бъде избран, всеки член продължава да полага всички разумни усилия да бъде информиран за посочените в параграф 3 от настоящия кодекс за поведение интереси, връзки или въпроси, като ги декларира. Задължението във връзка с декларирането е постоянно и изисква от всеки член да обявява за съществуването на такива интереси, отношения или въпроси, които могат да се появят на всеки етап от процедурата. Членът декларира тези интереси, връзки или въпроси, като ги съобщава в писмен вид на подкомитета „Промишленост, търговия, услуги и инвестиции“, за да бъдат разгледани от страните.

               Задължения на членовете

                        6.

                        След избирането си всеки член изпълнява съвестно и своевременно задълженията си по време на цялата процедура по справедлив и прилежен начин.

                        7.

                        Всеки член разглежда единствено въпросите, които са повдигнати по време на процедурата и са необходими за вземането на решение, и не делегира това задължение на друго лице.

                        8.

                        Всеки член взема всички подходящи мерки, за да се увери, че неговият помощник и персонал са информирани и спазват параграфи 2, 3, 4, 5, 16, 17 и 18 от настоящия кодекс за поведение.

                        9.

                        Никой член няма право да установява контакти ex parte, свързани с процедурата.

               Независимост и безпристрастност на членовете

                        10.

                        Всеки член трябва да бъде независим и безпристрастен и да избягва създаването на впечатление за нарушаване на деонтологичните норми или за пристрастност и няма право да се влияе от личен интерес, от оказван външен натиск, от съображения от политически характер, от обществен протест, от лоялност към една от страните или от страх от критики.

                        11.

                        Никой член няма право пряко или косвено да поема задължение или да приема облага, която по някакъв начин би възпрепятствала или би създала впечатление за възпрепятстване на правилното изпълнение на неговите задължения.

                        12.

                        Никой член няма право да използва положението, което заема в арбитражния комитет, за да обслужва лични или частни интереси, и се въздържа от каквото и да е действие, което може да създаде впечатление, че други лица са в състояние да му окажат влияние.

                        13.

                        Никой член не може да позволи поведението или преценката му да бъде повлияна от връзки или отговорности от финансов, търговски, професионален, семеен или обществен характер.

                        14.

                        Всеки член трябва да се въздържа от установяване на каквито и да е връзки или придобиване на финансови участия, които биха могли да повлияят на неговата безпристрастност или които биха могли логично да създадат впечатление за нарушаване на деонтологичните норми или за пристрастност.

               Задължения на бившите членове

                        15.

                        Всички бивши членове трябва да се въздържат от действия, които могат да създадат впечатление за проявена пристрастност при изпълнение на задълженията им или за извлечена изгода от решението на арбитражния комитет.

               Поверителност

                        16.

                        Никой настоящ или бивш член няма право в нито един момент да разкрива или използва сведения, свързани с процедурата, които не са общоизвестни или са му станали известни по време на процедурата, освен за нейните цели, и в никакъв случай няма право да разкрива или използва тези сведения за своя собствена изгода или за изгода на други лица, или с цел да накърни интересите на други лица.

                        17.

                        Никой член няма право да огласява решението на арбитражния комитет или части от него преди неговото публикуване в съответствие с настоящия протокол.

                        18.

                        Никой настоящ или бивш член няма право в нито един момент да разкрива съдържанието на обсъжданите от арбитражния комитет въпроси или мнението на който и да е от неговите членове.

               Разходи

                        19.

                        Всеки член води и представя отчет за времето, посветено на процедурата, както и за своите разходи.

               Медиатори

                        20.

                        Правилата за поведение, описани в настоящия кодекс за поведение и приложими към членовете или бившите членове, се прилагат mutatis mutandis към медиаторите.